Kamorzh
Kamorzh a zo ur gumun eus Breizh e kanton Pleuwigner e departamant ar Mor-Bihan.

Douaroniezh

Anv 
 Erwan Vallerie ː Camor, 1204; Kemorz, 1228, 1250; Quemorz, Quemors, 1286; Kemortz, 1288; Camorz, 1387; Kermorz, 1439; Camor, 1516; Camorch, 1553, 1554; Camortz, 1630

Gerdarzh
 Hervez Hervé Abalain ː mourz, e gwenedeg ː gleb, fank; ha car / ker ː kêriadenn.

Ardamezioù 
Palefarzet : ouzh 1, en argant e deir moualc'henn en sabel, e gab en gul karget gant teir pempdiliaouenn en argant, hag a zo Lannuon; ouzh 2, en sabel e seizh mailhenn en argant, 3, 3, 1, ha a zo Aradon; ouzh 3, en gul e nav bezantenn en aour, 3, 3, 3, hag a zo Malastred; ouzh 4, en aour e deir treustell kommek en glazur, e gab en gul, hag a zo Langueouez; e greiz holl, goudreustellet etre argant ha glazur a zek pezh, teir gebrenn en gul (ar c'hentañ krennet), balirant, hag a zo la Rochefoucault.

Aozerien ː Ao. de Roche hag It. Méeus

Istor

Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e kanton Pleuwigner; e Bann an Alre e oa; miret ha brasaet e voe kanton Pleuwigner e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Kamorzh en Arondisamant an Oriant bet krouet e 1800.

Brezel-bed kentañ
 142 waz eus ar gumun a gollas o buhez abalamour d'ar brezel, d.l.e. 5,06 % eus he foblañs e 1911.
 Fuzuilhet e voe ur milour breizhat bet o vevañ er gumun gant al lu gall d'an 13 a viz Mae 1915.

Monumantoù ha traoù heverk 
Iliz Sant Sane
Chapel Sant Goal
 Monumant ar re varv.

Emdroadur ar boblañs abaoe 1962

Melestradurezh

Tud 
 François Marie Bihouise (10 a viz Gouere 1878 e Kamorzh-13 a viz Mae 1915), bet fuzuilhet evit drouklazhadenn gant al Lu gall e-pad ar Brezel-bed kentañ, met hervez Loeiz Herrieu, en deus ar boled rifet skoaz an ofisour hepken, hemañ a veze alies doc'h atahiniñ ar soudard-se (...) hag é kennig koll dezhoñ. Da zek eur noz ema barnet Bihouez d'ar marv ha d'un eur da vintin ema diskaret, daouzek tenn ennañ. 
 Jean-Marie Goasmat, marc'houarnour breizhat, bet ganet d'an 28 a viz Meurzh 1913 e Kamorzh.
 Jean Markale, skrivagner breizhat, a oa o chom e Kamorzh, abaoe ar bloavezhioù 80 betek fin e vuhez e 2008.

Ardamezeg ar familhoù

Gevelliñ 
 Crucisor (Roumania)
 Brynmawr (Bro-Gembre)

Liammoù diavaez 
 Kamorzh war lec'hienn Geobreizh

Levrlennadur 
La commune de Camors du milieu du XIXe siècle à la fin du XXe siècle, Jean Evano ha Martine Lambert, levrenn 1, 2013 ; levrenn 2, 2017

Notennoù ha daveoù 

Kumunioù ar Mor-Bihan
Kumunioù bet krouet er Mor-Bihan e 1790
Soudarded vreizhat bet fuzuilhet gant al lu gall e-pad ar Brezel-bed kentañ